section_heading: Prvi svjetski rat
paragraph_text: U travnju 1916. Lochow napušta položaj zapovjednika III. korpusa, te postaje zapovjednikom Istočne napadačke grupe kod Verduna. U listopadu te iste godine Lochow postaje zapovjednikom 5. armije zamijenivši na tom položaju prijestolonasljednika Vilima koji je pak postao zapovjednikom grupe armija koja je nosila njegovo ime. Lochow je 5. armijom zapovijedao svega nekoliko tjedana budući je napad koji je vodio i planirao bio neuspješan zbog čega je 5. armija pretrpjela najteži poraz do tada. Zbog tog neuspjeha Lochow je morao odstupiti s mjesta zapovjednika 5. armije, te je u siječnju 1917. stavljen na raspolaganje.